**Poziv na dostavu projektnih prijedloga upućen je odabranim prijaviteljima 18. srpnja 2016. godine.**

|  |  |  |  |  |
| --- | --- | --- | --- | --- |
| Naziv projekta | Korisnik | Datum potpisa ugovora | Dodijeljena bespovratna sredstva (HRK) | Kratak opis |
| Izvor promjene | Centar za pružanje usluga u zajednici "Izvor" Selce | 24.8.2017. | 6.660.944,25 | Svrha ovog projekta je povećanje dostupnosti kvalitetnih socijalnih usluga za djecu bez odgovarajuće roditeljske skrbi i obitelji u riziku na području Primorsko-goranske i Ličko-senjske županije. Ulaganjem u infrastrukturu smanjit će se vjerojatnost izdvajanja djece iz bioloških obitelji i povećati mogućnost pozitivnih razvojnih ishoda kod djece smještene u alternativne oblike skrbi tj. organiziranom stanovanju i u kvalitetnim udomiteljskim obiteljima. Projektom će se omogućiti pružanje usluge poludnevnog boravka za 10 djece u Ličko-senjskoj županiji u kojoj ne postoji nijedan oblik izvaninstitucionalnih usluga i za 20 korisnika u Novom Vinodolskom, kao i podizanje kvalitete života 6 korisnika usluga organiziranog stanovanja. Projektom će se omogućiti i jačanje usluge savjetovanja i pomaganja djece i udomiteljskih, posvojiteljskih i bioloških obitelji na području obiju županija. |
| Sretne ciglice grade put u zajednicu | Centar za pružanje usluga u zajednici "Kuća sretnih ciglica" | 20.7.2018. | 9.687.865,02 | Svrha ovog projekta je podrška procesu deinstitucionalizacije sustava pružanja socijalnih usluga u Republici Hrvatskoj putem unaprjeđenja infrastrukturnih kapaciteta za potrebe pružanja izvaninstitucionalnih usluga u zajednici za djecu bez odgovarajuće roditeljske skrbi te djecu i mlade s poremećajima u ponašanju. Cilj je projekta povećati kapacitete za pružanje izvaninstitucionalnih usluga odnosno povećati broj korisnika izvaninstitucijskih oblika skrbi, proširiti usluge poludnevnog boravka na području Nove Gradiške kao i usluge organiziranog stanovanja na korisničku skupinu djece i mladih s poremećajima u ponašanju. Ciljana skupina su djeca i mladi bez odgovarajuće roditeljske skrbi, djeca i mladi s poremećajima u ponašanju, djeca i mladi u udomiteljskim obiteljima, djeca i mladi nakon izlaska iz skrbi te roditelji, udomitelji i posvojitelji. |